Vatrogasci Jelenje uvijek se odazovu pozivu mještana, a tako je bilo i ovog puta, kada je spašen jedan pseći život.

Pronađen je i spašen psić uz Rječinu na Trnovici, nema ogrlicu. Ako znate da ga netko traži javite se na e-mail novosti@jelenje.hr. Nadamo se da nije bačen s namjerom. Naime, Vatrogasci Jelenje jučer su, u 19 i 30 sati, dobili dojavu od mještana Trnovice, kako je pas ostavljen i bačen uz Rječinu.

Izvlačenje s vrlo nepristupačnog terena započeto je odmah po dolasku, a cijela akcija uspješno je okončana u 20 i 30 sati.

Podsjetimo, invervencije vatrogasaca nisu uvijek vezane uz utrčavanje u goruće zgrade, zapravo veći dio njihovog djelovanja na terenu povezuje se s puno drugačijim aktivnostima.